Derheqê Velî Encu yo ke Qirkerdişê Roboskî de birayê ci Serhat û zaf merdimê ci ameybî qetilkerdene, Hemşaredarê verênî yê Dêrgulî Mehmet Demîr, Salîh Kerçîn, Mazlum Guzel û Şehmus Kerçînî de dewa amebî akerdene. Roniştişo hîreyîn ê dewa Mehkema Cezaya Girane ya 1. ya Şirnexî de ame dîyene.
Roniştiş de ame waştene ke Mehmet Demîr û Mazlum Guzel bi îdîaya ''endamîya rêxistine'' û Velî Encu û Şehmus Kerçîn zî bi îdîaya ''teşebusê hetkarîye'' bêrê cezakerdene.
Avûkatan vera mutalayî wext waşt.
Mehkeme no waştiş qebul kerd û bire daye ke rewşa tepiştişî dewam bikera. Roniştiş taloqê 30ê çeleyî ame kerdene.
